*Pielikums pie rīkojuma*

*“Par Smiltenes Rudens gadatirgus*

*organizēšanu 2025.gada 4.oktobrī”*

**Smiltenes Rudens gadatirgus organizēšanas kārtība.**

1. **Ielu tirdzniecības „Smiltenes Rudens gadatirgus” norise**
   1. Smiltenes rudens tirgus tiek rīkots **Smiltenē (Baznīcas laukumā, Daugavas un Marijas ielas posmā)**  2025.gada **4. oktobrī** **no plkst. 9.00 – 15.00** saskaņā ar plānoto preču grupu izvietojuma shēmu.
   2. Tirgū atļauts tirgot stādus, lauksaimniecības un pārtikas (tajā skaitā alkoholu) produkciju, amatniecības preces.
   3. Par tirgotāja produkcijas atbilstību gadatirgus tematikai lēmumu pieņem tirgus organizators.
   4. Ielu tirdzniecības “Smiltenes Rudens gadatirgus” (turpmāk tekstā - Ielu tirdzniecība) organizators ir Smiltenes novada pašvaldība (turpmāk – Organizators).
   5. Tirgotājiem ir jāievēro mazumtirdzniecības noteikumi un citi tirdzniecību reglamentējoši normatīvie akti, kā arī atsevišķu preču aprites, izplatīšanas, publiskas demonstrēšanas vai reklamēšanas īpašā kārtība, kas noteikta normatīvajos aktos, kā arī visi Smiltenes novada pašvaldības domes saistošie noteikumi.
   6. Ielu tirdzniecības norises vieta un laiks – Smiltenes pilsētas centrā, Ielu tirdzniecības dalībnieka pieteiktā viena tirdzniecības vieta ir 3 (trīs) metri ielas malas garumā (vai 9 m2 laukums), tā tiek piešķirta un ierādīta dalībniekam, kurš Ielu tirdzniecības laikā veiks tirdzniecību. Tirdzniecības nodeva ir par vienu vietu.

*Piemērs: Ja tirdzniecībai nepieciešami 4m, tirgotājs pieteikuma anketā norāda, ka nepieciešama 2 vietu rezervācija.*

* 1. Tirgotāju izvietojuma shēma tiek publicēta [www.smiltenesnovads.lv](http://www.smiltenesnovads.lv) sadaļā [“Novads - Uzņēmējdarbība – Gadatirgus”](https://www.smiltenesnovads.lv/lv/gadatirgus) līdz 2025. gada 3. oktobra plkst. 17.00.

**2. Pieteikšanās un pašvaldības nodevas par ielu tirdzniecību apmaksas kārtība**

2.1.Lai kļūtu par Ielu tirdzniecības dalībnieku (turpmāk – Dalībnieks), jāaizpilda **pieteikuma forma elektroniski**, šeit: <https://forms.gle/W58WU88wE64RyB9Q8> **no 12. septembra plkst. 9.00 līdz 2025. gada 17. septembrim** (ieskaitot), vai līdz ir sasniegts maksimālais dalībnieku skaits.

2.2.Pēc iesnieguma iesniegšanas uz iesniegumā norādīto e-pastu tiks nosūtīta automātiska atbilde no Google, par pieteikuma saņemšanu ar Dalībnieka iesniegtās informācijas kopiju (dalībniekam ieteicams pārbaudīt forumu un mēstuļu sadaļas e-pastā, ja atbilde neienāk uzreiz galvenajā iesūtnē).

2.3.Pēc pieteikumu saņemšanas, tie tiks izvērtēti un atbilde par apstiprinājumu vai atteikumu tiks nosūtīta uz dalībnieka e-pastu līdz 25. septembrim.

2.4. Organizators apstiprina vai noraida Tirgotāja dalības pieteikumu, nosūtot atbildi uz Tirgotāja pieteikumā minēto e-pasta adresi. Tirgotājam tirdzniecības vieta tiek piešķirta ar brīdi, kad Rīkotājs ir apstiprinājis Tirgotāja pieteikumu, nosūtot apstiprinājumu uz e-pastu un saņēmis tirdzniecības nodevas apmaksu.

2.5.Tirdzniecības nodeva un atvieglojumi ir noteikti saskaņā ar Smiltenes novada pašvaldības domes 2024.gada 23.maija saistošajiem noteikumiem Nr.14/24 „Par kārtību, kādā tiek saskaņota un organizēta ielu tirdzniecība, iekasētas nodevas par ielu tirdzniecību un piešķirts tirgus statuss Smiltenes novadā" Ar šiem noteikumiem var iepazīties:  <https://likumi.lv/ta/id/354859-par-kartibu-kada-tiek-saskanota-un-organizeta-ielu-tirdznieciba-iekasetas-nodevas-par-ielu-tirdzniecibu-un-pieskirts-tirgus-statuss-smiltenes-novada>.

2.6.Pēc iesnieguma aizpildīšanas pieteikuma anketā būs redzami pašvaldības nodevu apmēri par katru preču grupu atbilstoši pieteikumā pieprasītajam tirdzniecības vietu skaitam.

2.7.Tirdzniecības nodeva iemaksājama Smiltenes novada pašvaldības kontā: AS SEB banka, kods UNLA2X, Konts: LV75UNLA0050014255591, maksājuma mērķī norādot “Smiltenes Rudens gadatirgus 04.10.2025.” un Dalībnieka nosaukumu).

2.8.Pēc pašvaldības nodevas apmaksas par tirdzniecības vietu (priekšapmaksa), tirdzniecības dalībniekam, atceļot savu pieteikumu, samaksātā pašvaldības nodeva par tirdzniecības vietu netiek atmaksāta.

2.9.Gadījumā, ja ielu tirdzniecība tiek atcelta no Organizatora puses un tirdzniecības dalībnieks ir veicis pašvaldības nodevas apmaksu, organizators, pamatojoties uz tirdzniecības dalībnieka iesniegto iesniegumu organizatoram par pašvaldības nodevas atmaksu, organizē pašvaldības nodevas par ielu tirdzniecību atmaksu.

2.10.Aizpildot pieteikuma anketu, Dalībnieks piekrīt un apliecina, ka ir iepazinies ar Ielu tirdzniecības organizēšanas kārtību, kā arī Smiltenes novada domes saistošajiem noteikumiem Nr.14/24 „Par kārtību, kādā tiek saskaņota un organizēta ielu tirdzniecība, iekasētas nodevas par ielu tirdzniecību un piešķirts tirgus statuss Smiltenes novadā", kā arī, apņemas ievērot Latvijas Republikas normatīvo regulējumu par ielu tirdzniecību.  
2.11. Rēķins par Ielu tirdzniecību Dalībniekam tiks sagatavots un nosūtīts tikai pēc īpaša pieprasījuma, ja tas vēl nav veicis nodevas apmaksu.

2.12.Vietu skaits ir ierobežots un Organizators patur tiesības apturēt pieteikšanos, tiklīdz visas apmaksātās vietas ir ierādītas.

2.13.Kontakti informācijas precizēšanai darba laikā: 64707587 vai [26396436](tel:+371%2026396436) gatis.bormanis@smiltenesnovads.lv. Smiltenes novada pašvaldības darba laikus skatīt [www.smiltenesnovads.lv](http://www.smiltenesnovads.lv/).

**3.** **Tirdzniecības vieta:**

3.1.Tirdzniecības vietu ierādīšana notiek 2025.gada 4.oktobrī no plkst. 6.00 līdz 8.30;

3.2.Organizators katram Dalībniekam ierāda tirdzniecības vietu, atbilstoši pieteikumā norādītajam tirdzniecības vietas izmēram;

3.3.Dalībnieks pats nodrošina savai tirdzniecības vietai nepieciešamo aprīkojumu, iekārto tirdzniecības vietu;

3.4.Dalībniekam nav atļauts patvaļīgi iezīmēt, mainīt vai aizņemt tirdzniecības vietu;

3.5.Tirdzniecības vieta tirgus dalībniekam jāatbrīvo līdz 2025. gada 4. oktobra plkst. 16.00.

**4. Noteikumi dalībniekiem**

4.1.Ielu tirdzniecība paredzama Smiltenē Baznīcas laukumā.

4.2.Organizators ierāda tirdzniecības vietu:

4.2.1.Pēc tirdzniecības vietas iekārtošanas Dalībniekiem, kuri netirgo no automašīnas, tās jānovieto ārpus tirgus teritorijas;

4.2.2..Dalībniekiem jāreģistrējas un jāiekārtojas līdz 04.10.2025. plkst. 8.45;

4.2.3.Saskaņā ar Ministru kabineta 12.05.2010. noteikumu Nr. 440 „Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību” 4. punktu, tirgotājs nodrošina, lai tirdzniecības vietā atrodas visi dokumenti, atbilstoši saimniecisko darbību reglamentējošo normatīvo aktu prasībām;

4.2.4. Dalībniekam tirdzniecības vietā jābūt izvietotai informācijai:

6.2.4.1. Juridiskām personām: zīmolu, juridisko nosaukumu, reģistrācijas numuru;

6.2.4.2.Fiziskām personām: vārdu un uzvārdu, adresi vai apdzīvotas vietas nosaukumu;

4.3.Dalībnieks ir atbildīgs par ugunsdrošības noteikumu, darba drošības noteikumu un sanitāro prasību ievērošanu tirdzniecības laikā savā tirdzniecības vietā;

4.4. Dalībnieks ir atbildīgs par tirgoto preču klāstu, saskaņā ar Latvijas Republikas normatīvo aktu prasībām;

4.5.Dalībniekam ir pienākums ar cieņu izturēties pret citiem ielu tirdzniecības dalībniekiem, apmeklētājiem un organizatoriem;

4.6.Dalībniekam ir aizliegts traucēt vai kā citādi ietekmēt citu Dalībnieku tirgošanas pasākuma laikā;

4.8. Dalībnieki, kas tirgojas uz ielas braucamās daļas, nedrīkst ar savām teltīm aizņemt vietu, kas sniedzas pāri ceļa ass līnijai vai tirgus organizatora noteiktajai līnijai. Dalībniekam ir jāatstāj vienu ceļa mala operatīvā transporta un piegādes transporta kustībai un apmeklētājiem.

4.9. Ielu tirdzniecības dalībnieks atbild par kārtību organizatora atvēlētajā teritorijā un aiz sevis savāc atkritumus, t.sk. kartona kastes, iepakojumus, pakaramos un pārtikas atliekas, ievietojot atkritumus tiem paredzētajās atkritumu tvertnēs.

4.10. Pārtikas tirdzniecības tirgotāji un sabiedriskās ēdināšanas uzņēmumi ir atbildīgi par valstī noteikto higiēnas prasību ievērošanu.

**5. Organizatora pienākumi un tiesības**

5.1.Organizators nosaka dalībnieka tirdzniecības vietu.

5.2.Organizators ir tiesīgs atteikt Dalībniekam dalību Ielu tirdzniecībā vai izraidīt no tirgus teritorijas, ja:

5.2.1.Dalībnieks nav iesniedzis pieteikuma anketu dalībai Ielu tirdzniecībai noteiktajā kārtībā vai pieteikumā norādījuši maldīgu vai nepareizu informāciju par tirgotajām preču grupām;

5.2.2.Dalībnieks nav veicis tirdzniecības nodevas apmaksu, nav saņēmis ielu tirdzniecības atļauju vai nevar to uzrādīt;

5.2.3.Dalībnieks piedāvā nekvalitatīvu preci un/vai pakalpojumus;

5.2.4. Kādā preču grupā jau ir pieteikušies vairāki Dalībnieki ar vienādu preci – lēmumu pieņemot balstoties uz produkcijas kvalitāti un iepriekšējo sadarbību;

5.2.5. Ir sasniegts maksimālais pieļaujamais Dalībnieku skaits attiecīgajā teritorijā.

5.2.6. Dalībnieks iepriekš ir pārkāpis Organizatora rīkoto pasākumu noteikumus, neizturas ar cieņu pret Organizatoru vai citiem tirgus dalībniekiem, rīko nekārtības vai traucē Ielu tirdzniecības norisi vai apmeklētājus.

5.2.7. Dalībnieks neatbilst noteiktajai tirgus tematikai, norises vietai vai tēmai, ja tāda ir noteikta.

5.3.Organizators ir tiesīgs pieprasīt papildus informāciju no Dalībnieka – atļaujas, reģistrācijas apliecības un produkcijas fotogrāfijas.

5.4.Organizators nenodrošina tirdzniecībai nepieciešamo aprīkojumu, izņemot, elektrības padevi tiem, kas to norādījuši pieteikuma anketā.

5.5.Organizators patur tiesības anulēt dalībnieka dalību ielu tirdzniecībā, ja organizators ir konstatējis normatīvo aktu par ielu tirdzniecības noteikumu pārkāpumiem.

5.6.Organizators patur tiesības tirdzniecības dalībnieku pārvietot uz citu tirdzniecības vietu.

5.7.Pašvaldības policija nodrošina vispārējo kārtību Ielu tirdzniecības laikā.

5.8.Organizators neatbild par Dalībnieka preču un mantu drošību Ielu tirdzniecības laikā.

5.9.Organizators neuzņemas atbildību par nepārvaramas varas apstākļu, Tirgotāju vai apmeklētāju vainas dēļ radītiem zaudējumiem.

Smiltenes novada pašvaldības izpilddirektors Andris Lapiņš